Document ID: /roh_data/filtered/fineweb-2-filterrobots_roh.jsonl.gz/52793

L’organisaziun d’agid Caritas Svizra ha rinforzà ses agid finanzial per par frunt a la paupradad en temps da corona. En tut haja l’organisaziun impundì 12,2 milliuns francs, tranter auter er daners da la Chadaina da Fortuna. Quai scriva la «SonntagsZeitung» . I sa tractia da la pli grond’acziun d’agid per la populaziun svizra en l’istorgia da la Caritas.
Corona ha intensivà la paupradad
Tranter auter venda ella en sias bun 20 butias mangiativas per pretsch reducì. Ultra da quai ha Caritas repartì gratuitamain fin la fin 2020 in mez milliun mascras da protecziun l’onn passà. Gia avant la pandemia èn stadas 660'000 persunas stadas pertutgadas da paupradad. La crisa da corona ha massivamain intensivà la situaziun.